CELEX: 32011R0428
Language: hu
Date: 2011-04-27 00:00:00
Title: A Bizottság 428/2011/EU rendelete ( 2011. április 27. ) egyes áruk Kombinált Nómenklatúra szerinti besorolásáról

3.5.2011   
            
            
               HU
            
            
               Az Európai Unió Hivatalos Lapja
            
            
               L 113/6
            
         A BIZOTTSÁG 428/2011/EU RENDELETE
   (2011. április 27.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               A 2658/87/EGK rendelet meghatározza a Kombinált Nómenklatúra értelmezésére irányadó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
            
         
               (3)
            
            
               Az említett általános szabályok értelmében a mellékletben szereplő táblázat 1. oszlopában leírt árukat a 3. oszlopban feltüntetett indokok alapján a táblázat 2. oszlopában megjelölt KN-kód alá kell besorolni.
            
         
               (4)
            
            
               Indokolt úgy rendelkezni, hogy a tagállamok vámhatóságai által kibocsátott, e rendelet rendelkezéseitől eltérő tartalmú, az áruk Kombinált Nómenklatúra szerinti besorolására vonatkozó kötelező érvényű tarifális felvilágosítást a jogosult – a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet (2) 12. cikke (6) bekezdésének alkalmazásában – három hónapig továbbra is felhasználhatja.
            
         
               (5)
            
            
               A Vámkódex Bizottság az elnöke által kitűzött határidőn belül nem nyilvánított véleményt,
            
         ELFOGADTA EZT A RENDELETET:
   1. cikk
   A Kombinált Nómenklatúrában a melléklet táblázatának 1. oszlopában leírt árukat a táblázat 2. oszlopában megjelölt KN-kód alá kell besorolni.
   2. cikk
   A tagállamok vámhatóságai által kibocsátott, e rendelet rendelkezéseitől eltérő tartalmú kötelező érvényű tarifális felvilágosítás – a 2913/92/EGK rendelet 12. cikke (6) bekezdésének alkalmazásában – három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2011. április 27-én.
      
         
            a Bizottság részéről, az elnök nevében,
         Algirdas ŠEMETA
         
            a Bizottság tagja
         
      
   
   
      (1)  HL L 256., 1987.9.7., 1. o.
   
      (2)  HL L 302., 1992.10.19., 1. o.
   
      MELLÉKLET
      
                  Árumegnevezés
               
               
                  Besorolás
                  (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              A termék elemmel működő, (körülbelül 21 cm magas, 9 cm átmérőjű) és megközelítőleg 310 g tömegű készülék (úgynevezett „aeroszol adagoló”), amelyet kifejezetten cserélhető aeroszolos flakonnal történő használatra terveztek.
                              A készülék a következőket foglalja magában:
                              
                                          —
                                       
                                       
                                          egy elektromechanikus egységet, amely az aeroszolos flakon fújómechanizmusát aktiválja,
                                       
                                    
                                          —
                                       
                                       
                                          az elektromechanikai egység aktiválásához szükséges érzékelőt és gombokat, és
                                       
                                    
                                          —
                                       
                                       
                                          műanyag házat, olyan nyílással, amely lehetővé teszi, hogy az elektromechanikai egység aktiválásakor a készülék aeroszolt szórjon ki.
                                       
                                    A készülék, ha ahhoz aeroszolos flakont illesztenek, egy épület belső légterében korlátozott hatókörben a levegő frissítésére alkalmas: előre meghatározott időszakonként, vagy ha a szenzor emberi jelenlétet érzékel, illatanyagokat bocsát a levegőbe.
                           
                        
               
                  8509 80 00
               
               
                  A termékbesorolást a Kombinált Nómenklatúra értelmezésére szolgáló 1. és 6. általános szabály, a 85. árucsoporthoz tartozó megjegyzések 3. b) pontja, valamint a 8509 és a 8509 80 00 KN-kód szövege határozza meg.
                  A készülék nem sorolható a 8424 vtsz. alá, mivel önmagában nem fúj ki, porlaszt vagy szór aeroszolt, hanem pusztán az aeroszolos flakon fújómechanizmusát aktiválja.
                  A készülék a 8509 vtsz. alá tartozó elektromechanikus készülék beépített elektromotorral, amelyet általában háztartási célokra használnak.
                  Ezért a terméket a 8509 80 00 KN-kód alá kell besorolni.
               
            
                  
                              2.
                           
                           
                              A kiskereskedelmi forgalom számára kiszerelt készlet a következőkből áll:
                              
                                          —
                                       
                                       
                                          egy elektromechanikai készülékből (úgynevezett „aeroszol adagolóból”), és
                                       
                                    
                                          —
                                       
                                       
                                          cserélhető aeroszolos flakonból.
                                       
                                    Az „aeroszol adagoló” elemmel működő (körülbelül 21 cm hosszú, 9 cm átmérőjű) és megközelítőleg 310 g tömegű készülék, amely az alábbiakat foglalja magában:
                              
                                          —
                                       
                                       
                                          egy elektromechanikus egységet, amely az aeroszolos flakon fújómechanizmusát aktiválja,
                                       
                                    
                                          —
                                       
                                       
                                          az elektromechanikai egység aktiválásához szükséges érzékelőt és gombokat, és
                                       
                                    
                                          —
                                       
                                       
                                          műanyag házat, olyan nyílással, amely lehetővé teszi, hogy az elektromechanikai egység aktiválásakor a készülék aeroszolt szórjon ki.
                                       
                                    Az aeroszolos flakonban a 3307 49 00 KN-kód alá tartozó illatosított helyiségszagtalanító van.
                              Az aeroszol adagoló, ha ahhoz aeroszolos flakont illesztenek, egy épület belső légterében korlátozott hatókörben a levegő frissítésére alkalmas: előre meghatározott időszakonként, vagy ha a szenzor emberi jelenlétet érzékel, illatanyagokat bocsát a levegőbe.
                              Az aeroszolos flakon olyan elhasználható árucikk, amelyet, miután kiürül, ugyanolyan méretű másik aeroszolos flakonnal lehet helyettesíteni.
                           
                        
               
                  8509 80 00
               
               
                  A termékbesorolást a Kombinált Nómenklatúra értelmezésére szolgáló 1., 3. b) és 6. általános szabály, a 85. árucsoporthoz tartozó megjegyzések 3. b) pontja, valamint a 8509 és a 8509 80 00 KN-kód szövege határozza meg.
                  Az aeroszol adagoló az az összetevő, ami a készlet lényeges jellemzőjét adja, mivel azt használják folyamatosan, az aeroszolos flakont azonban cserélni kell, miután kiürül.
                  A készülék nem sorolható a 8424 vtsz. alá, mivel a készülék önmagában nem fúj ki, porlaszt, vagy szór aeroszolt, hanem pusztán az aeroszolos flakon fújómechanizmusát aktiválja.
                  A készülék a 8509 vtsz. alá tartozó elektromechanikus készülék beépített elektromotorral, amelyet általában háztartási célokra használnak.
                  Ezért a terméket a 8509 80 00 KN-kód alá kell besorolni.